૨૫મી સપ્ટેમ્બર ૧૯૯૦માં સોમનાથથી અયોધ્યા રથયાત્રા કર્યા પછી લાલકૃષ્ણ અડવાણીએ દર વર્ષે આ તારીખે સોમનાથ મહાદેવનાં દર્શન કરવા આવવાનો વણલખ્યો અને વણતૂટ્યો નિયમ બનાવ્યો હતો, પણ આ નિયમ બે દશકા પછી હવે તૂટી ચૂક્યો છે. આવતી કાલે અડવાણી સોમનાથ દર્શન કરવા આવવાને બદલે દિલ્હીમાં પોતાનું રૂટીન કામ સંભાળશે. અડવાણી નથી આવવાના એ વાતની પુષ્ટિ કરતાં ગુજરાત બીજેપીના પ્રવક્તા વિજય રૂપાણીએ કહ્યું હતું કે અડવાણી બીજાં કામોમાં લાગેલા હોવાથી તે આ વર્ષે નથી આવવાના. તે ક્યા કામમાં વ્યસ્ત છે એનો જવાબ તો અડવાણી જ આપી શકે.